Qirg‘iziston Jo‘qorg‘i Kengashi deputatlari saylovchilar bilan aloqalarni mustahkamlash maqsadida taksi haydovchilari sifatida ishlay boshlashadi. Bu haqda Qirg‘iziston telegraf agentligi xabar bermoqda. Kirakash deputatlarning xalq bilan muloqot qilishi “Parlament-taksi” ko‘rsatuvi orqali translyatsiya qilinadi. Aytilishicha, deputatlardan biri ilk reysni amalga oshirib ulgurgan. U ikki keksa ayolni Bishkek chetidagi Prigorodnoye qishlog‘iga eltib qo‘ygan.